Document ID: 32007R1300

РЕГЛАМЕНТ (ЕО) № 1300/2007 НА КОМИСИЯТА
от 6 ноември 2007 година
за изменение на Регламент (ЕО) № 1622/2000 относно определяне на някои подробни правила за прилагане на Регламент (ЕО) № 1493/1999 относно общата организация на пазара на вино и за установяване на кодекс на Общността на енологичните практики и обработки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), и по-специално член 46, параграф 1 от него,
като има предвид, че:
(1)
В приложение V, част Б, точка 3 от Регламент (ЕО) № 1493/1999 се предвижда възможност за дерогации от максималното съдържание на летлива киселина за някои категории вино.
(2)
Регламент (ЕО) № 1622/2000 на Комисията (2) определя някои подробни правила за прилагане на Регламент (ЕО) № 1493/1999, в който са разглежда именно общото максимално съдържание на летлива киселина във вината. По-специално в член 20 е посочено, че вината, за които са предвидени дерогации, са изброени в приложение XIII към посочения регламент.
(3)
Някои испански качествени ликьорни вина, произведени в определен район (v.l.q.p.r.d.), както и италианското v.l.q.p.r.d Alto Adige, които имат специфични методи на производство и общо алкохолно съдържание по-високо от 13 об. %, съдържат обикновено летлива киселина в количество, което е по-високо от границите, определени в приложение V, част Б, точка 1 от Регламент (ЕО) № 1493/1999, но все пак е по-ниско от, в зависимост от случая, 35 или 40 meq на литър. Следователно тези вина трябва да бъдат добавени към списъка в приложение XIII към Регламент (ЕО) № 1622/2000.
(4)
Регламент (ЕО) № 1622/2000 следва да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Приложение XIII към Регламент (ЕО) № 1622/2000 се изменя в съответствие с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 ноември 2007 година.

Labels: 3
18
17
6